O‘zbekistonda foydalanilgan vaksinalar soni 35 mln dozadan oshdi

O‘zbekistonda 6-dekabr holatiga ko‘ra jami 35,1 million dozadan ortiq vaksina emlash jarayonlarida foydalanildi. Bu haqda Sog‘liqni saqlash vazirligi xabar qildi.
Ma’lum qilinishicha, shu kungacha mamlakatda jami 35 million 117 ming 208 dona vaksinadan foydalanilgan. Bunda:
Qayd etilishicha, birinchi doza bilan emlanish ko‘rsatkichi emlanishi rejalashtirilgan qatlamga nisbatan 83,8 foizni tashkil qilmoqda.
Shuningdek, 6-dekabrda O‘zbekiston hududlari bo‘ylab 242 ming 625 doza COVID-19 ga qarshi vaksina qo‘llanilgan. Bunda 1-bosqich emlanganlar 69 ming 900, 2-bosqich emlanganlar 114 ming 575, 3-bosqich emlanganlar esa 58 ming 150 nafarni tashkil etgan. Shu kuni emlash ko‘rsatkichi bo‘yicha yuqori o‘rinlarni Samarqand (58 ming 398), Farg‘ona viloyati (27 ming 829) va Toshkent shahri (24 ming 854) band qilgan.
Eslatib o‘tamiz, 6-dekabr kuni O‘zbekistonga Pfizer/BioNTech vaksinasining 301 860 dozalik partiyasi olib kelingandi.